Kraak in enjin op Boeing 787 Dreamliner gevind | Nuus24
Cincinnati – Slegs twee maande nadat ‘n vliegtuig-enjin van ‘n Boeing 787 tydens 'n toets gekraak het, het inspekteurs ‘n tweede enjinprobleem op ‘n ander vliegtuig ontdek, het die Nasionale Vervoer Veiligheidsraad (NTSB) van Amerika aangekondig.Die NTSB het in ‘n verklaring op hul webtuiste die probleem as ‘n gekraakte waaier op ‘n Boeing 787 Dreamliner ontdek, het eTurboNews berig.Die vliegtuig het gelukkig nog nie gevlieg toe die probleem ontdek is nie.Die enjins word by die General Electric-fasiliteit in Cincinnati vervaardig.Die eerste voorval het 28 Julie plaasgevind tydens ‘n toets by die Charleston Internasionale lughawe in Suid-Carolina.Geen beserings is aangemeld nie en daar was ook geen passasiers aan boord van die vliegtuig nie.Boeing het verlede jaar die 787 Dreamliner bekend gestel – drie jaar laat en miljarde rande oor sy begroting.– Volg Nuus24 op Twitter Lees meer oor: boeing | amerika | vliegtuie VOLGENDE OP NUUS24X